rejauldu/bengali-wikipedia huggingface dataset:
Ishtiak Abdullah   প্রয়োজনীয় সংযোগ:   অনুরোধের অবস্থা:   আমি ২০২১ সাল থেকে সক্রিয়ভাবে উইকিপিডিয়া ও এর সহ-প্রকল্পে অবদান রেখে আসছি। আমি নিরীক্ষণের প্রয়োজনীয় নীতিমালা সম্পর্কে অবগত এবং মৌলিক বিষয়বস্তু নীতিগুলোর সম্পর্কে সচেতন। বর্তমানে বাংলা উইকিপিডিয়ায় অর্ধ-শতাধিক নিরীক্ষক রয়েছেন। অথচ প্রায়ই দেখা যায়, অনেকগুলো পাতা পর্যালোচনার জন্য পড়ে রয়েছে, যেগুলো পর্যালোচিত হচ্ছে না। আমি যেহেতু বাংলা উইকিপিডিয়ায় সক্রিয় সম্পাদক, সেহেতু আমাকে অধিকারটি প্রদান করা হলে আমি পাতাগুলো পর্যালোচনা করতে পারবো। অতএব, আমার আবেদনটি বিবেচনায় নিয়ে অধিকারটি প্রদানের অনুরোধ করা হল। Ishtiak Abdullah (আলাপ) ১৬:৪০, ৩০ মে ২০২৫ (ইউটিসি)   । ≈  MS Sakib  📩 ·📝 ১০:০৭, ৬ জুন ২০২৫ (ইউটিসি) @MS Sakib, উনার 'পর্যবেক্ষক' অধিকার অপসারণ করুন। 'নিরীক্ষক' হয়ে গেলে 'পর্যবেক্ষক' অধিকারের প্রয়োজন হয় না। এ সম্পর্কে উইকিপিডিয়া:পর্যবেক্ষক পাতায় বিস্তারিত লেখা রয়েছে। Ahmed Reza Khan (আলাপ) ১৬:১৪, ১২ জুন ২০২৫ (ইউটিসি) @Ahmed Reza Khan ধন্যবাদ। করা হয়েছে। ≈  MS Sakib  📩 ·📝 ১৭:৪৩, ১২ জুন ২০২৫ (ইউটিসি)
ভাঁজপড়া পীচ মাশরুম (বৈজ্ঞানিক নাম:Rhodotus palmatuas) হচ্ছে Physalacriaceae পরিবারের Rhodotus গণের একমাত্র প্রজাতি। এই মাশরুমের মাথাটি বিভিন্ন আকৃতির এবং বিভিন্ন বর্ণের হয়ে থাকে। আকার এবং আকৃতিগতর দিক থেকে মানুষের হৃৎপিণ্ড, পাকস্থলী এমনকি ফুসফুসের সাথেও এদের মিল দেখা যায়।  আবাসস্থল এদেরকে ইংল্যান্ড, আয়ারল্যান্ড, ইটালি, জার্মানি, পোল্যান্ড এবং উত্তর আমেরিকার দেশসমূহের পঁচে যাওয়া বৃক্ষের আশে পাশের জায়গায় পাওয়া যায়।  তথ্যসূত্র  বিষয়শ্রেণী:ছত্রাক
মুহাম্মদ আকরামুজ্জামান ছিলেন একজন ভারতীয় বাঙালি রাজনীতিবিদ। তিনি পশ্চিম গারো পার্বত্য জেলার ফুলবাড়ি আসনের মেঘালয় বিধানসভার প্রাক্তন দুই বারের সদস্য ছিলেন।   জীবন  জামান মেঘালয়ের পশ্চিম গারো পাহাড় জেলায় একটি বাঙালি মুসলিম পরিবারে জন্মগ্রহণ করেন। তিনি একজন সুন্নি মুসলমান এবং হজ পালন করেছেন।  তিনি ভারতীয় জাতীয় কংগ্রেস দলের রাজনীতিবিদ ছিলেন। ১৯৭০ সালে মেঘালয়কে স্বায়ত্তশাসিত রাজ্য ঘোষণা করা হলে জামান বিরোধী দলনেতা হিসেবে দায়িত্ব পালন করেন। রাজ্যের প্রথম নির্বাচনে জয়ী হয়ে স্বতন্ত্র প্রার্থী মজিবুর রহমানকে পরাজিত করার পর তিনি ফুলবাড়ি আসনের উদ্বোধক বিধায়ক ছিলেন। জামান ৬ সদস্যের মেঘালয় রাজ্য পরিকল্পনা বোর্ডের (১৯৭২) অংশ ছিলেন। তিনি ১৯৭৮ সালের মেঘালয় বিধানসভা নির্বাচনেও অংশগ্রহণ করেছিলেন এবং তার নিকটতম প্রতিদ্বন্দ্বী, স্বতন্ত্র প্রার্থী সোফিয়ার রহমান হাজারিকাকে মাত্র ১৪ ভোটে পরাজিত করেছিলেন। তিনি ১৯৮৩ এবং ১৯৯৩ মেঘালয় বিধানসভা নির্বাচনে ব্যর্থ হন।  সাংবাদিক আনোয়ার ইসলামের মতে, ফুলবাড়িতে সহিংসতার কারণে জামান আসামের দক্ষিণ সালমারায় চলে আসেন। তার ছেলে আজিজুজ জামানও ফুলবাড়ীর একজন রাজনীতিবিদ।   তথ্যসূত্র   বিষয়শ্রেণী:ভারতীয় সুন্নি মুসলিম বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:পশ্চিম গারো পাহাড় জেলার ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:জন্মের বছর অনুপস্থিত বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয় বিধানসভার সদস্য ১৯৭২-১৯৭৮ বিষয়শ্রেণী:মেঘালয় বিধানসভার সদস্য ১৯৭৮-১৯৮৩
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। কোনো নীতিমালা উল্লেখ করা হয়নি।   --জয়ন্ত (আলাপ - অবদান) ১৮:৫৯, ২১ ডিসেম্বর ২০১৮ (ইউটিসি) ইসলামের সমালোচনা   – (অপসারণের প্রস্তাবনা দেখুনলগ দেখুন) ()  বাংলাদেশের সমাজে ইসলামের সমালোচনা করলে পরিণতি কি হয় তা আমাদের সবার জানা, এই নিবন্ধটি উইকিপিডিয়াতে রাখলে উইকিপিডিয়া নিষিদ্ধ করা হতে পারে, (তুরস্কে উইকিপিডিয়া নিষিদ্ধ)। সদয়ী মানবী (আলাপ) ১১:১০, ২০ ডিসেম্বর ২০১৮ (ইউটিসি)   বিরোধিতা। প্রস্তাবনা বালখিল্য।  — ফেরদৌস • ২০:১৪, ২০ ডিসেম্বর ২০১৮ (ইউটিসি)  , দ্রুত রেখে দেওয়া হোক। —আ হ ম সাকিব বার্তা ০৫:৪১, ২১ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|পেরিনিয়ামের কাছাকাছি ল্যাবিয়া মেজোরার নীচে ক্লাইটোরাল বাল্বসহ উত্থিত ভগাঙ্কুর। ভগাঙ্কুর উত্থান বা ক্লিটোরাল ইরেকশন একটি শারীরবৃত্তীয় ঘটনা যেখানে ভগাঙ্কুরটি সাধারণ অবস্থার চাইতে বড় এবং দৃঢ় হয়ে ওঠে।  ভগাঙ্কুর উত্থান মনস্তাত্ত্বিক, স্নায়বিক, ভাস্কুলার এন্ডোক্রাইন কারণগুলোর একটি জটিল মিথস্ক্রিয়ার ফলাফল, এবং সাধারণত (তবে একমাত্র নয়) যৌন উত্তেজনার সাথে যুক্ত।   শারীরতত্ত্ব  ভগাঙ্কুর হল নারীদের ক্ষেত্রে পুরুষদের শিশ্নের সমতুল্য।  ভগাঙ্কুরের দৃশ্যমান অংশ  গ্লান্স ক্লিটোরিডিস আকারে কয়েক মিলিমিটার থেকে এক সেন্টিমিটার পর্যন্ত পরিবর্তিত হয় এবং মূত্রনালীর মুখের উপরে লেবিয়া মাইনরার সামনের সংযোগস্থলে অবস্থিত। এটি ক্লিটোরাল হুড দ্বারা আবৃত।  যে কোনও ধরনের গতি বা নড়াচড়া এই অঙ্গে রক্ত প্রবাহ বৃদ্ধি করতে পারে এবং এর ফলে রসঃক্ষরণ বৃদ্ধি পায় যা যোনিকে তৈলাক্ত করে তুলে। ভগাঙ্কুরকে উদ্দীপিত করার অনেক উপায় রয়েছে।  ভগাঙ্কুর উত্থান ঘটে যখন কর্পোরা ক্যাভারনোসা নামের দুটি সম্প্রসারণযোগ্য ইরেক্টাইল কাঠামো রক্তে আবদ্ধ হয়। এটি যৌন উত্তেজনা সহ বিভিন্ন শারীরবৃত্তীয় উদ্দীপনার ফলে হতে পারে। যৌন উত্তেজনার সময়, ভগাঙ্কুরে ধমনীয় রক্ত প্রবাহ বৃদ্ধি পায়, এবং ভগাঙ্কুরের মধ্যে ট্র্যাবেকুলার মসৃণ পেশী রক্তকে ইরেক্টাইল টিস্যুগুলিকে আবদ্ধ করার অনুমতি দেয়।  যৌন উত্তেজনার সময়, ভগাঙ্কুরে ধমনীয় রক্তপ্রবাহ বৃদ্ধি পায়, এবং ভগাঙ্কুরের মধ্যে ধমনীগুলি ইরেক্টাইল টিস্যু সরবরাহ করার জন্য আরও শাখাবিস্তার করে। ইরেক্টাইল টিস্যুর ট্র্যাবেকুলার মসৃণ পেশীগুলি ভাস্কুলার স্পেসগুলি পূরণ করার জন্য ক্রমবর্ধমান রক্তপ্রবাহকে শিথিল করে, ইরেক্টাইল টিস্যুগুলি প্রসারিত করে যতক্ষণ না তারা পুরোপুরি রক্তে আবদ্ধ হয়।   তথ্যসূত্র   বিষয়শ্রেণী:স্ত্রীরোগ ও প্রসূতিবিজ্ঞান বিষয়শ্রেণী:যৌন উত্তেজনা বিষয়শ্রেণী:ভগাঙ্কুর
অক্টোবর ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।   ঘটনাবলী   ১১ অক্টোবর ১৯৭১ (সোমবার)   ব্রিটিশ সঙ্গীতশিল্পী জন লেনন তার সঙ্গীত জীবনের সেরা বিক্রিত একক সঙ্গীত রেকর্ড ইম্যাজিন শিরোনামের গানটি প্রথমবারের মতো প্রকাশ করেন।   জন্ম   ১৫ অক্টোবর ১৯৭১ (শুক্রবার)   পাকিস্তানি রাজনীতিবিদ ও পাঞ্জাব প্রাদেশিক পরিষদের সদস্য ইফফাত মিরাজ আওয়ানের জন্ম।  ইংলিশ আন্তর্জাতিক ফুটবলার অ্যান্ডি কোল জন্ম গ্রহণ করেন।   ২৬ অক্টোবর ১৯৭১ (মঙ্গলবার)   ইংলিশ আন্তর্জাতিক ক্রিকেটার রনি ইরানী জন্ম গ্রহণ করেন।   তথ্যসূত্র   বিষয়শ্রেণী:অক্টোবর বিষয়শ্রেণী:১৯৭১
দেওলা নদী বাংলাদেশের রাজশাহী বিভাগের রাজশাহী জেলার একটি নদী।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৫৫।  প্রবাহ দেওলা নদীটি রাজশাহী জেলার বাগমারা উপজেলার মাড়িয়া ইউনিয়নের ভবানীগঞ্জ সরকারি উচ্চ বিদ্যালয়ের পাশের ফকিরনী নদী থেকে উৎপত্তি লাভ করেছে। অতপর নদীটি বাগমারা-আত্রাই সড়ক অতিক্রম করেছে। এরপর যাত্রাগাছি, কাঁঠালবাড়ি, হায়াতপুর, সেউজবাড়ী, বারুইপাড়া পেরিয়ে আত্রাই পৌরসভাতে আত্রাই নদীতে পতিত হয়েছে।  তথ্যসূত্র     বিষয়শ্রেণী:রাজশাহী জেলার নদী বিষয়শ্রেণী:বাগমারা উপজেলা বিষয়শ্রেণী:আত্রাই উপজেলা
বন্দনা পাঠক (বিবাহপূর্ব বন্দনা বৈদ্য) হলেন একজন ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি জনপ্রিয় টেলিভিশন ধারাবাহিক খিচড়ি সিরিজে জয়শ্রী পারেখের চরিত্রে অভিনয় করেছেন। এছাড়াও স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় গৌর নামক নেতিবাচক চরিত্রে অভিনয় করেছেন। তিনি বেশ কয়েকটি গুজরাতি ধারাবাহিকেও অভিনয় করেছেন। প্রায় দুই দশকেরও বেশি সময়ের অভিনয় জীবনে তিনি বেশিরভাগ কমেডি ধারাবাহিক এবং সিটকমে অভিনয় করেছেন।  তিনি আহমেদাবাদে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তিনি গুজরাতি অভিনেতা অরবিন্দ বৈদ্যের কন্যা। ১৯৯৫ সালে জনপ্রিয় সিটকম হাম পাঁচএ অভিনয়ের মাধ্যমে তিনি টেলিভিশনে অভিষেক করেন। তিনি উক্ত ধারাবাহিকে মীনাক্ষী মাথুর নামক চরিত্রে অভিনয় করেছিলেন, যার জন্য তিনি রাতারাতি জনপ্রিয়তা অর্জন করেছিলেন।   পেশা  ১৯৯৫ সালে তিনি হাম পাঁচ ধারাবাহিক দিয়ে তাঁর অভিনয় জীবন শুরু করেছিলেন, যা সে সময়ের অন্যতম জনপ্রিয় কৌতুক অনুষ্ঠানে পরিণত হয়েছিল। অতঃপর তিনি গুজরাতি নাটকেও অভিনয় করেছিলেন। হাম পাঁচের বিশাল সাফল্যের পরে, পাঠক রাতারাতি তারকা হয়ে ওঠেন এবং তিনি উক্ত ধারাবাহিকটিতে জয়শ্রী পারেখ নামক মূল ভূমিকায় অভিনয় করেন। অতঃপর তিনি খিচড়ি নামে আরেকটি সিটকমে অভিনয় করেন, যা তাঁকে আরও স্বীকৃতি এবং খ্যাতি এনে দিয়েছিল। ২০০৫ সালে তিনি ইন্সট্যান্ট খিচড়ি নামে দ্বিতীয় সংস্করণে একই চরিত্রে অভিনয় করেছিলেন, যা পূর্ববর্তী সংস্করণের মতো একইরকম সফলতা এনে দিয়েছিল। এই অনুষ্ঠানটি পাঠককে ভারতীয় টেলিভিশন জগতের একজন প্রতিষ্ঠিত অভিনেত্রীতে পরিণত করেছিল। তবে, ২০১০ সালে মুক্তি পাওয়া এই সিরিজের চলচ্চিত্রটিতে নিমিশা ভাখারিয়া তাঁর স্থলাভিষিক্ত হয়েছিলেন।   ব্যক্তিগত জীবন  পাঠক ভারতের আহমেদাবাদে তাঁর শৈশব অতিবাহিত করেছেন, যেখানে তাঁর বাবা অরবিন্দ বৈদ্য গুজরাতি থিয়েটারের এক বিশিষ্ট ব্যক্তিত্ব ছিলেন। তিনি লেখক-পরিচালক নীরাজ পাঠকের সাথে বিবাহ বন্ধনে আবদ্ধ হয়েছেন, যিনি আপনে, গুমনাম (২০০৮) এবং রাইট ইয়া রং (২০১০)-এর মতো চলচ্চিত্র নির্মাণ করেছেন। তাঁদের দুটি সন্তান রয়েছে: ছেলে যশ ও মেয়ে রাধিকা।  ২০১৬ সালে, তিনি সাথ নিভানা সাথিয়া ধারাবাহিকের সেটে সিঁড়ি বেয়ে উঠতে গিয়ে গড়িয়ে পড়ে গিয়ে আহত হয়েছিলেন।  অনুমান করা হয় যে, পাঠক এবং তাঁর সহশিল্পী রূপল প্যাটেল সাথ নিভানা সাথিয়ার সেটে এক পেশাদার যুদ্ধে লিপ্ত হয়েছিলেন। তবে পাঠক এই গুজবকে অস্বীকার করেছেন এবং বলেছিলেন যে "রূপল একজন পেশাদার অভিনেত্রী এবং আমরা একে অপরকে প্রতিদিন শুভেচ্ছা জানাই। আমরা দুইজন দুই ভিন্ন ব্যক্তিত্ব।''   চলচ্চিত্রের তালিকা    গোলকেরি (২০২০, গুজরাতি)   তথ্যসূত্র    বহিঃসংযোগ      বিষয়শ্রেণী:১৯৭৬-এ জন্ম বিষয়শ্রেণী:গুজরাতি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:আহমেদাবাদের অভিনেত্রী
নুরুন নাহার পারভীন বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  নুরুন নাহার পারভীন ১৯৮৬ সালের তৃতীয় জাতীয় সংসদের মহিলা আসন ৫ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
Example (talk • contribs • [ block log]) Usage  This template is a shorter version of ; it excludes the page moves log and block link, but includes a link to the block log.  The username is also an #anchorname, to aid quick reference on a long page.  বিষয়শ্রেণী:ব্যবহারকারীর নাম অভ্যন্তরীণ সংযোগ টেমপ্লেট
লাকসাম শব্দটি দিয়ে বোঝানো হতে পারে: প্রশাসনিক একক  লাকসাম উপজেলা —কুমিল্লা জেলার একটি উপজেলা।  লাকসাম পৌরসভা —লাকসাম উপজেলার অন্তর্ভুক্ত একটি পৌরসভা।  লাকসাম — লাকসাম উপজেলায় অবস্থিত একটি শহর।  লাকসাম থানা — বাংলাদেশের একটি পুলিশ থানা।  লাকসাম পূর্ব ইউনিয়ন — লাকসাম উপজেলার একটি ইউনিয়ন। রেল সম্পর্কিত  লাকসাম কমিউটার — বাংলাদেশ রেলওয়ে পরিচালিত একটি যাত্রীবাহী ট্রেন।  লাকসাম জংশন রেলওয়ে স্টেশন —  বাংলাদেশের একটি রেলওয়ে  জংশন স্টেশন।  লাকসাম-চাঁদপুর রেলপথ —  বাংলাদেশের একটি মিটার-গেজ রেলপথ।  লাকসাম-নোয়াখালী রেলপথ —  বাংলাদেশের একটি মিটার-গেজ রেলপথ। অন্যান্য   লাকসাম সরকারি পাইলট উচ্চ বিদ্যালয় —লাকসাম উপজেলায় অবস্থিত একটি উচ্চ বিদ্যালয়।  আরও দেখুন
তানিয়া মার্কাডো (জন্ম: ১৫ ফেব্রুয়ারি, ১৯৭৪), ছদ্মনাম জিনা লিন, একজন সাবেক মার্কিন পর্নোগ্রাফিক অভিনেত্রী, মডেল ও স্ট্রিপার। তিনি ২০১০ সালে এভিএন হল অফ ফেমে অন্তর্ভুক্ত হন এবং ২০১২ সালের এপ্রিলের পেন্টহাউস পেট ছিলেন। এমিনেমের "সুপারম্যান" গানের মিউজিক ভিডিওতে উপস্থিতির জন্যও তিনি পরিচিত।  প্রারম্ভিক জীবন লিন পুয়ের্তো রিকোয় জন্মগ্রহণ করার পর পাঁচ বছর বয়সে যুক্তরাষ্ট্রের নিউ জার্সিতে চলে আসেন। তিনি নিউ জার্সির জ্যাকসন টাউনশিপে বড় হয়েছেন।Gussow, Mel. "Photographing Celebrities, Even Those of an X-Rated World". The New York Times, July 29, 2003. Accessed July 22, 2008. "Over lunch Ms. Lynn, who is in her late 20s, spoke about her entry into the business. She was born in Puerto Rico and grew up in Basking Ridge, N.J.  কর্মজীবন লিন ২০০০ সালের জুনে প্লেজার প্রোডাকশন্সের সাথে এক বছরের একচেটিয়া অভিনয় চুক্তি স্বাক্ষর করেন। ২০০২ সালে একজন স্ট্রিপার চরিত্রে অ্যানালাইজ দ্যাট চলচ্চিত্রের খন্ডাংশে অভিনয় করেন। দ্য সোপরানোস-এর চতুর্থ মৌসুম থেকে তিনি বিভিন্ন সময়ে ধারাবাহিকটিতে একজন স্ট্রিপারের চরিত্রে উপস্থিত হন। ২০০৯ সাল নাগাদ তিনি প্লেজার প্রোডাকশন্সের পাশাপাশি তার নিজস্ব স্টুডিও জিনা লিন প্রোডাকশন্সের চলচ্চিত্রেও অভিনয় চালিয়ে যান। অভিনয়ের বাইরে তিনি ২০টিরও অধিক পর্নোগ্রাফিক চলচ্চিত্র পরিচালনা করেছেন।  ২০০৩ সালে তিনি মার্কিন র্যাপার এমিনেমের "সুপারম্যান" গানের মিউজিক ভিডিওতে অভিনয় করেছেন।  ২০০৬ সালে ডেট্রয়েটভিত্তিক সংবাদপত্র মেট্রো টাইমসে প্রকাশিত একটি প্রবন্ধে লিনকে পর্নতারকা জুয়েল ডি'নাইল, বেলাডোনা, টেইলর সেন্ট ক্লেয়ার এবং জন স্ট্যাগলিয়ানোর সাথে তুলনা করা হয়।  ২০০৯ সালে তিনি মিংহ্যাগস চলচ্চিত্রে মূল চরিত্র লেনির সৎবোনের ভূমিকায় অভিনয় করেছেন।  ২০১২ সালে পেন্টহাউস লিনকে এপ্রিলের পেন্টহাউস পেট ঘোষণা করে।Penthouse Magazine April 2012  সেই বছরই তিনি পর্নোগ্রাফিক শিল্প থেকে অবসরের ঘোষণা দেন। যদিও ওয়েবক্যামে তিনি তখনও সক্রিয় ছিলেন।  পুরস্কার thumb|right|ইরোটিকা এলএ ২০০৬-এ লিন  ২০০২ নাইটমুভস পুরস্কার - সেরা ফিচার নৃত্যশিল্পী   ২০০৩ ইক্সোটিক নৃত্যশিল্পী পুরস্কার - বর্ষসেরা প্রাপ্তবয়স্ক ফিচার বিনোদক   ২০০৫ এভিএন পুরস্কার - সেরা গনজো মুক্তি, জিনা লিনস ডার্কসাইটের জন্য AVN Awards Past Winners  ২০০৫ নাইটমুভস পুরস্কার - সেরা নতুন প্রোডাকশন কোম্পানি (ভক্তদের পছন্দ)   ২০০৬ এফআইসিইবি নিনফা পুরস্কার - সেরা অভিনেত্রী (পাবলিক)   ২০০৭ নাইটমুভস পুরস্কার - সেরা ফিচার নৃত্যশিল্পী (সম্পাদকদের পছন্দ)   ২০০৭ নাইটমুভস হল অব ফেম ইন্ডাক্টি   ২০০৮ ফেম পুরস্কার - প্রিয় পশ্চাৎদেশ   ২০০৯ নাইটমুভস ত্রয়ী অভিনয় পুরস্কার (নৃত্য/পারফর্মিং/পরিচালনা)   ২০১০ এভিএন হল অব ফেম ইন্ডাক্টি  তথ্যসূত্র  বহিঃসংযোগ         AVN: "Gina Lynn Hurt in Motorcycle Stunt", Dan Miller, August 29, 2005  বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:পেন্টহাউস পেটস্ বিষয়শ্রেণী:মার্কিন প্রাপ্তবয়স্ক মডেল বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:মার্কিন আদিরসাত্মক নৃত্যশিল্পী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
মোহাম্মদ শাহীনুল হক (জন্ম: ৬ জানুয়ারী ১৯৬৯) বাংলাদেশ সেনাবাহিনীর একজন তিন তারকা লেফটেন্যান্ট জেনারেল। তিনি ঢাকার ন্যাশনাল ডিফেন্স কলেজের বর্তমান কমান্ড্যান্ট। এর আগে তিনি সেনা সদর দপ্তরে চিফ অফ জেনারেল স্টাফ (সিজিএস) ছিলেন। এর আগে তিনি সেনা সদর দপ্তরে (এএইচকিউ) মাস্টার-জেনারেল অফ দ্য অর্ডন্যান্স (এমজিও) ছিলেন। এর আগে তিনি ২৪তম পদাতিক ডিভিশন এবং ৯ম পদাতিক ডিভিশনের জিওসি ছিলেন। তিনি ২০২২ সালের বিজয় দিবসের কুচকাওয়াজের প্যারেড কমান্ডার ছিলেন।   প্রাথমিক জীবন  মোহাম্মদ শাহীনুল হক জন্ম ৬ জানুয়ারী ১৯৬৯ সালে যশোর জেলায়। তিনি ১৯৮৯ সালের জুন মাসে বাংলাদেশ মিলিটারি একাডেমি থেকে পদাতিক বাহিনী কর্পসে ২০তম বিএমএ দীর্ঘমেয়াদী কোর্সে কমিশন লাভ করেন। সামরিক একাডেমিতে অসাধারণ পারফরম্যান্সের জন্য তার কোর্সের সেরা অলরাউন্ড ক্যাডেট হিসেবে নির্বাচিতহন এবং মর্যাদাপূর্ণ "সোর্ড অফ" অনারে ভূষিত হন।  তিনি ঝিনাইদহ ক্যাডেট কলেজ থেকে এসএসসি এবং এইচএসসি সম্পন্ন করেন। দেশে এবং বিদেশে বেশ কয়েকটি পেশাদার কোর্সে তিনি অংশগ্রহণ করেন। তিনি বাংলাদেশের জাতীয় প্রতিরক্ষা কলেজ এবং ভারতের হায়দ্রাবাদ থেকে কলেজ অফ ডিফেন্স ম্যানেজমেন্ট থেকে স্নাতক ডিগ্রি অর্জন করেন।   জীবনী  শাহীনুল ২০তম বিএমএ দীর্ঘমেয়াদী কোর্সের জন্য আইএসএসবিতে নির্বাচিত হন এবং ১৯৮৯ সালের জুলাই মাসে পদাতিক কর্পসে কমিশন লাভ করেন। কমিশনে সেরা অলরাউন্ড পারফরম্যান্সের জন্য তিনি 'সোর্ড অফ অনার' লাভ করেন। তিনি বাংলাদেশ মিলিটারি একাডেমি ভাটিয়ারিতে প্লাটুন কমান্ডার হিসেবে দায়িত্ব পালন করেন। তিনি সেনাবাহিনী সদর দপ্তর জেনারেল স্টাফ শাখায় অস্ত্র, সরঞ্জাম ও পরিসংখ্যান অধিদপ্তরের পরিচালক হিসেবেও দায়িত্ব পালন করেন। তাকে ৩১ ডিসেম্বর ২০১৯ সালে ৯ম পদাতিক ডিভিশনের জেনারেল অফিসার কমান্ডিং এবং সাভার এরিয়া কমান্ডার হিসেবে নিযুক্ত করা হয়।  তিনি পূর্বে স্কুল অফ ইনফ্যান্ট্রি অ্যান্ড ট্যাকটিক্সের কমান্ড্যান্ট হিসেবে দায়িত্ব পালন করেছিলেন।  তিনি ২০২৪ সালের জুলাই মাসে লেফটেন্যান্ট জেনারেল পদে পদোন্নতি পান এবং সেনা সদর দপ্তরে সিজিএস হন।   জাতিসংঘ শান্তিরক্ষা মিশন  মোহাম্মদ শাহীনুল হক দুটি জাতিসংঘ শান্তিরক্ষা মিশনে অংশগ্রহণ করেন, যথা মোজাম্বিক (ওএনইউএমওজেড) এবং গণতান্ত্রিক কঙ্গো প্রজাতন্ত্র (এমওএনইউএসসিও)।   পুরস্কার ও সম্মাননা  সেনাবাহিনীর জন্য অসাধারণ অবদানের জন্য ওসামান্নো সেবা পদক (ওএসপি), বিসিস্ট সেবা পদক (বিএসপি) এবং জাতীয় শুদ্ধাচার পুরস্কারে ভূষিত হন।   ব্যক্তিগত জীবন  মোহাম্মদ শাহীনুল হক ফাতেমা তুজ জোহরার সাথে বিবাহিত এবং এক পুত্র ও এক কন্যার পিতা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:ঝিনাইদহ ক্যাডেট কলেজের প্রাক্তন শিক্ষার্থী বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী বিষয়শ্রেণী:কলেজ অফ ডিফেন্স ম্যানেজমেন্টের প্রাক্তন শিক্ষার্থী বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
দ্য ট্রুথ আকোর্ডিং টু উইকিপিডিয়া () (এছাড়াও উইকি'স্ ওয়ার্হেড এবং উইকি'স্ ট্রুথ হিসেবে উল্লেখিত) ইস্‌ব্র্যান্ড ভেন ভীলেন পরিচালিত উইকিপিডিয়া সম্পর্কিত ২০০৮ সালের একটি ওলন্দাজ তথ্যচিত্র। এই তথ্যচিত্রে উইকিপিডিয়ার নির্ভরযোগ্যতা, এবং অপেশাদার সম্পাদকদ এবং বিশেষজ্ঞদের ব্যবহারের মধ্যেকার বৈপরীত্য পর্যালোচনা দৃশ্যায়িত হয়েছে। তথ্যচিত্রে, উইকিপিডিয়ার সহ-প্রতিষ্ঠাতা জিমি ওয়েলস এবং ল্যারি স্যাঙ্গার, দ্য কাল্ট অব দ্য অ্যামেচার বইয়ের লেখক অ্যান্ড্রু কিন, রিলি মিডিয়ার প্রধান নির্বাহী কর্মকর্তা টিম ও'রিলি এবং এনসাইক্লোপিডিয়া ব্রিটানিকার প্রাক্তন প্রধান সম্পাদক রবার্ট ম্যাকহেনরির ভাষ্য অন্তর্ভুক্ত হয়েছে। এখানে বিশেষজ্ঞদের ওয়েব ২.০ ধারায় তথ্য অভিভাবক হিসাবে ভূমিকা রাখার ক্ষেত্রে অ্যান্ড্রু কিনের যুক্তি রাখার বিষয়টি বিশ্লেষণের মাধ্যমে স্যাঙ্গার কর্তৃক সমর্থিত হয়।  অভিনয়ে তথ্যচিত্রে নিম্নোক্ত ব্যক্তিগণ তাদের স্ব-ভূমিকায় উপস্থিত ছিলেন।   জিমি ওয়েলস  ল্যারি স্যাঙ্গার  অ্যান্ড্রু কিন  ফোইব আইর্স  টিম ও'রিলি  ডেসান্‌হো ম্যাকা  রবার্ট ম্যাকহেনরি  আরও দেখুন   উইকিপিডিয়া সম্পর্কিত চলচ্চিত্র তালিকা  আরও পড়ুন     তথ্যসূত্র    বহিঃসংযোগ    দ্য ট্রুথ আকোর্ডিং টু উইকিপিডিয়া — ওয়াচডকুমেন্টরি.কম  , অ্যাকাউন্ট ভিপিআরও ইন্টারন্যাশনাল  বিষয়শ্রেণী:২০০৮-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ওলন্দাজ প্রামাণ্যচিত্র বিষয়শ্রেণী:ওলন্দাজ চলচ্চিত্র বিষয়শ্রেণী:উইকিপিডিয়া সম্পর্কিত চলচ্চিত্র বিষয়শ্রেণী:ইন্টারনেট সম্পর্কে প্রামাণ্য চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র
ইয়াদোঁ কি বারাত () হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র যেটি নাসির হুসাইন পরিচালনা করেন এবং কাহিনী লিখেছিলেন সেলিম-জাভেদ (সেলিম খান এবং জাভেদ আখতার)। চলচ্চিত্রটিতে অভিনয় করেন ধর্মেন্দ্র, জিনাত আমান, তারেক খান, নীতু সিং, বিজয় অরোরা, অজিত খান এবং আমির খান (শিশুশিল্পী হিসেবে)।  ভারতীয় চলচ্চিত্রের ইতিহাসে এই চলচ্চিত্রটি খুবই প্রভাব বিস্তারকারী ছিলো। চলচ্চিত্রটি ছিলো হিন্দি ভাষার প্রথম 'মশলা চলচ্চিত্র' যেখান মারামারি, কাহিনী, প্রেম, সঙ্গীত, অপরাধ এবং রোমাঞ্চকর ঘরানা ছিলো।Kaushik Bhaumik, An Insightful Reading of Our Many Indian Identities, The Wire, 12/03/2016 এই মশলা হিন্দি চলচ্চিত্র শিল্পের সবচেয়ে জনপ্রিয় ঘরানা হিসেবে আবির্ভূত হয়Masala v. Genre  - The Hindu এবং ইয়াদোঁ কি বারাত বলিউডের প্রথম সর্বঘরানাবাদী চলচ্চিত্র ছিলো। চলচ্চিত্রটি জিনাত আমান ও নীতু সিংয়ের চলচ্চিত্র কর্মজীবনের অন্যতম মাইলফলক ছিলো, তারা দুইজনেই সত্তরের দশক জুড়ে বলিউডে কেন্দ্রীয় অভিনেত্রী হিসেবে অভিনয় করেন; এবং নাসির হুসাইনের ভাতিজা আমির খান শিশুশিল্পী হিসেবে এই চলচ্চিত্রেই প্রথম অভিনয় করেন, যিনি বয়ঃপ্রাপ্ত হওয়ার পর বলিউডের শীর্ষ তারকা হয়ে ওঠেন।  চলচ্চিত্রটি রাহুল দেব বর্মণ সঙ্গীত পরিচালনা করে তুমুল জনপ্রিয়তা পেয়েছিলেন। মোহাম্মদ রফি এবং আশা ভোঁসলে এর গাওয়া 'চুরা লিয়া হে তুমনে' গানটি দর্শকপ্রিয়তার তুঙ্গে ছিলো। চলচ্চিত্রটি তামিল ভাষায় নালাই নামাদে নামে পুনর্নির্মাণ করা হয়েছিলো যেখানে তামিল চলচ্চিত্র শিল্পের খ্যাতিমান অভিনেতা এম জি রামচন্দ্রণ অভিনয় করেন।. The Hindu (2012-07-20). Retrieved on 2012-11-03.   কুশীলব   ধর্মেন্দ্র - শঙ্কর  জিনাত আমান - সুনিতা  তারেক খান - রতন / মন্টো  নীতু সিং - নৃত্যশিল্পী ("লে কর হাম দিওয়ানা দিল" গান)  বিজয় অরোরা - বিজয়  অজিত খান - সকাল  আমির খান - শিশু রতন  অশু - শঙ্কর, বিজয় ও রতনের মা  সত্যেন কাপ্পু - জ্যাক  জালাল আগা - সেলিম   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭৩-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:সলিম-জাভেদের চিত্রনাট্য সংবলিত চলচ্চিত্র
সুন্দরবন বিষয়ক বিভাগ হল পশ্চিমবঙ্গ সরকারের একটি বিভাগ। সুন্দরবন বিষয়ক মন্ত্রী এই বিভাগের দায়িত্বভার বহন করেন। এই বিভাগের মূল উদ্দেশ্য হল পশ্চিমবঙ্গের উত্তর ও দক্ষিণ চব্বিশ পরগনা জেলার অন্তর্গত সুন্দরবন অঞ্চলের অধিবাসীদের সামাজিক, অর্থনৈতিক ও সাংস্কৃতিক উন্নতিসাধন।  কাজ ভারতীয় সংবিধানের ১৬৬(৩) ধারা অনুযায়ী, সুন্দরবন বিষয়ক বিভাগ নিম্নলিখিত সরকারি কাজগুলি সম্পাদিত করে:  উত্তর ও দক্ষিণ চব্বিশ পরগনা জেলার সুন্দরবন অঞ্চলের অধিবাসীদের আর্থ-সামাজিক ও সাংস্কৃতিক উন্নতিসাধন।  এই উদ্দেশ্যে স্থাপিত সংস্থাগুলিকে অর্থসাহায্য প্রদান, নিয়ন্ত্রণ ও পরিদর্শন।  সুন্দরবন উন্নয়ন পর্ষদের সকল কাজ।  নিম্নলিখিত ক্ষেত্রগুলিতে উন্নয়ন পরিকল্পনা ও প্রকল্পের সমন্বয়সাধন: ১) জীবিকা: কৃষি, মৎসচাষ, অরণ্যবিদ্যা; ২) জল সরবরাহ ও শৌচাগার; ৩) প্রাকৃতিক বিপর্যয় ব্যবস্থাপনা ও ধ্বস নিয়ন্ত্রণ; ৪) বিদ্যুৎ; ৫) পরিবহণ; ৬) শিক্ষা; ৭) বিভিন্ন বিষয়ে সচেতনতার প্রসার।   তথ্যসূত্র   বিষয়শ্রেণী:পশ্চিমবঙ্গ সরকার বিষয়শ্রেণী:পশ্চিমবঙ্গের বিভাগ বিষয়শ্রেণী:সুন্দরবন বিষয়শ্রেণী:পশ্চিমবঙ্গ সরকারের বিভাগ
ফরিদা রউফ আশা (মৃত্যু: ১০ সেপ্টেম্বর ২০০৭) বাংলাদেশি রাজনীতিবিদ ও মুক্তিযোদ্ধা যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  ফরিদা রউফ আশা ১৯৫২ সালে ঢাকায় জন্মগ্রহণ করেন। তাঁর পিতা ফরিদ উদ্দিন খাঁ (১৮৯৩-১৯৫৭) পঞ্চাশের দশকের প্রখ্যাত সাহিত্যিক ও প্রকাশক। মাতা শামসুন্নাহার (১৯০৭-১৯৭৪)। স্বামী আবদুর রউফ (১৯৪১-২০১১) রাজনীতিবিদ ও মুক্তিযোদ্ধা যিনি রংপুর-১ ও নীলফামারী-১ আসনের সংসদ সদস্য ছিলেন। তার এক ছেলে ডাক্তার মোস্তফা মঈন উদ্দিন সিরাজগঞ্জের ডেপুটি সিভিল সার্জন, এবং দুই মেয়ে রিফাত ফারহানা শান্তা ও রিফাত রুমানা শর্মী।   রাজনৈতিক জীবন  ফরিদা রউফ আশা বাংলাদেশ মহিলা আওয়ামী লীগের সাংগঠনিক সম্পাদক ছিলেন। তিনি মুক্তিযুদ্ধের সময় ঢাকা বিশ্ববিদ্যালয়ে গঠিত ছাত্রী ব্রিগেডের সংগঠক ছিলেন। পূর্ব পাকিস্তান ছাত্রলীগের সভাপতি ছিলেন তিনি। ঊনসত্তরের গণ-অভ্যুত্থান ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।  তিনি সপ্তম জাতীয় সংসদের মহিলা আসন ০২ থেকে বাংলাদেশ আওয়ামী লীগের মনোনীত সংসদ সদস্য ছিলেন।   পরিবার  ফরিদা খান আশার পৈতৃক নিবাস কুমিল্লা জেলার মুরাদনগর উপজেলার কোড়েরপাড় গ্রামের বিখ্যাত খাঁ বাড়ি। তাঁর পিতা ফরিদ উদ্দিন খাঁ (১৮৯৩-১৯৫৭) ছিলেন একজন স্বনামধন্য সাহিত্যিক, শিক্ষাবিদ ও প্রকাশক। পিতামহ ইউনুস আলি খাঁ (১৮৬৫-১৯২১) ছিলেন মুরাদনগর অঞ্চলের প্রথম এন্ট্রান্স পাশ (১৮৮৫ সাল) এবং ডাক বিভাগের হেড পোস্টমাস্টার। পিতামহী জওহরেন্নেসা মুরাদনগরের প্রথম বালিকা বিদ্যালয় কোড়েরপাড় বালিকা বিদ্যালয়ের প্রতিষ্ঠাতা শিক্ষয়িত্রী ছিলেন।  ফরিদা খান আশার চার ভাই ও এক বোন। প্রথম ভাই শামস উদ্দিন খান মোসলেম (১৯৩৪-১৯৬৬) ছিলেন কবি ও আলোকচিত্রশিল্পী; দ্বিতীয় ভাই প্রকাশক ও ব্যবসায়ী কামাল উদ্দিন খান কানন (১৯৩৭-২০১৬) ছিলেন শাহজাহান লাইব্রেরি এবং শাহজাহান প্রিন্টিং ওয়ার্কস এর স্বত্বাধিকারী; তৃতীয় ভাই শফিক খান (১৯৪০-২০২০) ছিলেন গণস্বাস্থ্যের নির্বাহী পরিচালক, চতুর্থ ভাই ভূতত্ত্ববিদ মহীউদ্দিন খান রবি (১৯৪৩-২০১৪) ছিলেন জনস্বাস্থ্য প্রকৌশল অধিদপ্তরের প্রধান হাইড্রোজিওলজিস্ট ও পরিবেশ অধিদপ্তরের পরিচালক (প্রশাসন, উন্নয়ন ও পরিকল্পনা)। একমাত্র বোন ফয়জুন্নেসা খান মায়া (১৯৩৮-১৯৫৮) এর স্বামী কৃষিবিদ আব্দুল ওয়াহেদ (১৯২৪-১৯৫৯) ছিলেন কৃষি বিভাগের মাসিক কৃষিকথা পত্রিকার সম্পাদক।  ১৯৭৩ সালে ছাত্রনেতা আব্দুর রউফের সাথে তাঁর বিয়ে হয়। ইস্কাটনের লেডিস ক্লাবে অনুষ্ঠিত সেই বিয়ের অনুষ্ঠানে উপস্থিত হয়েছিলেন তৎকালীন প্রধানমন্ত্রী বঙ্গবন্ধু শেখ মুজিবুর রহমান। শেখ হাসিনার ঘনিষ্ঠ বান্ধবীদের একজন ছিলেন ফরিদা খান, তাদের সিদ্দিক বাজারের বাসাতে শেখ হাসিনা বহুবার বেড়াতে এসেছিলেন।  রাজনীতিবিদ অ্যাডভোকেট সিরাজুল হক (বাচ্চু মিয়া) তাঁর ফুফাতো ভাই, এবং আইনমন্ত্রী আনিসুল হক তাঁর ফুফাতো ভাইয়ের পুত্র। সাংবাদিক আতাউস সামাদ তাঁর ফুফাতো ভগ্নিপতি (ফুফাতো বোন কামরুন্নাহার রেণুর স্বামী)। নাট্যকার ও গবেষক রতন সিদ্দিকী তাঁর মামাতো ভাই।   মৃত্যু  ফরিদা রউফ আশা ১০ সেপ্টেম্বর ২০০৭ সালে ঢাকার উত্তরায় নিজ বাসভবনে মৃত্যুবরণ করেন।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সপ্তম জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:২০০৭-এ মৃত্যু বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী